Likumprojekts

### Grozījumi Ārstniecības likumā

Izdarīt Ārstniecības likumā (Latvijas Republikas Saeimas un Ministru Kabineta Ziņotājs, 1997, 15.nr.; 1998, 7.nr.; 2000, 13.nr.; 2001, 15.nr.; 2004, 9., 13.nr.; 2005, 14.nr.; 2006, 14.nr.; 2007, 8., 21., 24.nr.; 2008, 13.nr.; 2009, 10., 15.nr.; Latvijas Vēstnesis, 2009, 200., 205.nr.; 2010, 105., 170.nr.) šādus grozījumus:

1.  1.pantā:

aizstāt 4.punktā vārdus "Latvijas Medicīnas māsu asociācijas" ar vārdiem "Latvijas Māsu asociācijas";

papildināt pantu ar 5.1punktu šādā redakcijā:

"51) ārstniecisko un diagnostisko metožu sertifikāts – Latvijas Ārstniecības personu profesionālo organizāciju savienības, Latvijas Ārstu biedrības vai Latvijas Māsu asociācijas izsniegts dokuments, kas apliecina attiecīgās personas profesionālo sagatavotību un norāda, ka ārstniecības persona papildus kompetencei ārstniecībā, kas tai noteikta normatīvajos aktos, ir tiesīga patstāvīgi lietot sertifikātā norādīto ārstniecisko vai diagnostisko metodi;";

papildināt 8.punktu pēc vārdiem "zināšanu un prasmju kopums" ar vārdiem "medicīnas jomā";

izslēgt 16.punktu;

papildināt 17.punktu pēc vārdiem "tālākizglītības daļa noteiktā" ar vārdiem "profesijā vai";

izslēgt 26.punktu.

2. Aizstāt 9.panta pirmajā daļā vārdus "jaundzimušo un bērnu slimību reģistru" ar vārdiem "un jaundzimušo reģistru".

3. Papildināt II nodaļu ar 12.1pantu šādā redakcijā:

"**12.1pants.** Ārstniecības atbalsta persona ir tiesīga iesaistīties veselības aprūpes procesa nodrošināšanā, ja tā ir reģistrēta ārstniecības atbalsta personu reģistrā."

4.  26.pantā:

izteikt trešo daļu šādā redakcijā:

"(3) Tiesības pretendēt uz ārstniecības personas sertifikātu noteiktā specialitātē ir reģistrētām ārstniecības personām, kuras apguvušas izglītības programmu, kas atbilst normatīvajos aktos noteiktajām prasībām izglītībai konkrētās specialitātes iegūšanai. Tiesības pretendēt uz ārstniecisko un diagnostisko metožu sertifikātu noteiktā ārstnieciskā vai diagnostiskā metodē ir reģistrētām ārstniecības personām, kuras apguvušas tālākizglītības programmu attiecīgās ārstnieciskās vai diagnostiskās metodes apguvei.";

papildināt pantu ar ceturto daļu šādā redakcijā:

"(4) Patstāvīgi lietot konkrētu ārstniecisko un diagnostisko metožu klasifikatorā iekļautu ārstniecisko vai diagnostisko metodi atļauts ārstniecības personu reģistrā reģistrētām ārstniecības personām, kuras attiecīgo ārstniecisko vai diagnostisko metodi lieto atbilstoši normatīvajos aktos noteiktajai kompetencei ārstniecībā vai kuras ir sertificētas attiecīgajā ārstnieciskajā vai diagnostiskajā metodē."

5. Aizstāt 27.pantā vārdus "Latvijas Medicīnas māsu asociācijas" ar vārdiem "Latvijas Māsu asociācijas".

6.  29.pantā:

papildināt otrās daļas 2.punktu pēc vārdiem "ārsta palīgu" ar vārdiem "radiologa asistentu, radiogrāferu";

svītrot trešo daļu;

izteikt ceturto daļu šādā redakcijā:

"(4) Ministru kabinets nosaka kārtību, kādā maksājama valsts nodeva par ārstniecības personu sertificēšanu, kā arī valsts nodevas apmēru.";

svītrot piekto daļu.

7. Aizstāt 45.1pantā vārdus "atbilstoši savas specialitātes nolikumam" ar vārdiem "atbilstoši savai kompetencei ārstniecībā".

8. Papildināt pārejas noteikumus ar 17.punktu šādā redakcijā:

"17. Šā likuma 29.panta ceturtā daļa, kas paredz Ministru kabinetam noteikt kārtību, kādā maksājama valsts nodeva par ārstniecības personu sertificēšanu, kā arī valsts nodevas apmēru, stājas spēkā 2012.gada 1.janvārī."

Veselības ministrs

J.Bārzdiņš